Goblin's Creek | LekkeSlaap
Goblin's Creek: Hooffoto's
Goblin's Creek bied koepons teen 10%-afslag.
Adres: Concorderylaan 1, Stompneusbaai, St Helenabaai, 7382, Wes-Kaap
Goblin's Creek is in die stil, visserdorpie Stompneusbaai geleë. Gaste word verwelkom met 'n glasie sjerrie. Groot, volgestopte rusbanke in 'n ruim en baie gerieflike sitkamer verwelkom jou soos wat jy by die gemeenskaplike, oop leef-area betree. Die bankie nooi jou uit om rustig en knus terug te sit en 'n glasie likeur voor die knetterende kaggelvuur in die winter te geniet. In die somer kan jy jouself verlustig in die helder, lugtige Franse deure wat lei na die omliggende veranda en tuin naby aan die lieflike, beskutte hoekie by die swembad waar jy kan afkoel of net kan rondlê en ontspan wanneer dit warm is in die somer.
'n Ruim, oopplan, goed-toegeruste kombuis (gemeenskaplike) is beskikbaar vir al jou selfsorgbehoeftes. Geniet die basiese komplimentêre selfhelp-ontbyt wat bestaan uit tee, koffie en ontbytgrane. Daar is ook speletjies en boeke beskikbaar as jy voor die kaggelvuur wil ontspan.
Goblin's Creek het 2 tuinkamers en 4 slaapkamers in die hoofhuis wat ideaal is vir paartjies. Die tuinkamers is in die agterkant van die tuin en word via die hoofhuis bereik. Die kamers het elk 'n uitsig oor die groot tuin en die reservaatdiere. Die kamers het elk 'n koninggrootte-bed wat in 2 enkelbeddens omskep kan word en 'n en suite-badkamer met 'n stort. Gaste kan gebruik maak van die gemeenskaplike kombuis en ander geriewe in die hoofhuis.
Die kamers in die hoofhuis het elk 'n hemelbed met mm donsduvet en wit perkallinne en 'n kaggel. Die kamers het elk 'n oopplan-badkamer met 'n outydse pootjiesbad. 'n Mens word in die aande aan die slaap gesus met die geluide van branders wat breek en die uile se geroep.
Daar is oorgenoeg parkeerplek voor die huis en die groot tuin het genoeg plek sodat elke gas 'n plekkie in die son of die skaduwee kan geniet na 'n verfrissende afkoelsessie in die swembad. Die knus braaikamer is versier met visvangtoebehore en -nette, dit is die perfekte plek om jou dag af te sluit.
4.2 uit 5van 33 resensies vir Goblin's Creek
Concorderylaan 1, Stompneusbaai, St Helenabaai, 7382, Wes-Kaap
Gaste dink Goblin's Creek het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDA0NmM1MGE5LTczYjYtNDJhNS1iMjhhLTU4N2M3OTU5ZjVhYQ?w=1440&h=960&fit=crop&auto=format Vanaf R800 per nag (vir 2 persone) 33 5 1 5 1 Concorde Drive Stompneusbaai 7382 Wes-Kaap 086 999 0018 14:00-18:00 10:00 -32.72076836191 17.97241782209